டத்தோ **ரமணன் ராமகிருஷ்ணன்** ([*Ramanan Ramakrishnan*; சீனம்: 拉马南·拉马克里希南); என்பவர் 2022 நவம்பர் மாதம் 19-ஆம் தேதி முதல் சிலாங்கூர் சுங்கை பூலோ மக்களவைத் தொகுதியின் மலேசிய நாடாளுமன்ற உறுப்பினராகச் சேவை செய்து வருகிறார். பி.கே.ஆர் கட்சியின் தலைமை தகவல் அதிகாரியாகவும் பொறுப்பு வகிக்கிறார்.

2023 ஏப்ரல் 18-ஆம் தேதி முதல், மலேசியப் பிரதமர் துறையின் கீழ் செயல்படும் மித்ரா எனப்படும் மலேசிய இந்திய சமூகத்தின் உருமாற்ற பிரிவின் சிறப்புத் தலைவராகவும் (*MITRA*) டத்தோ ரமணன் ராமகிருஷ்ணன் பொறுப்பு ஏற்றுள்ளார்.

மித்ரா
------

மித்ரா செயற்குழுவுக்கான புதிய நியமனங்களை பிரதமர் டத்தோ ஸ்ரீ அன்வர் இப்ராகீம் 2023 ஏப்ரல் 18-ஆம் தேதி அறிவித்தார். மஇகாவின் முன்னாள் மத்திய செயற்குழு உறுப்பினர் டத்தோ சிவராஜ் சந்திரன், கிள்ளான் மக்களவை தொகுதி உறுப்பினர் கணபதிராவ் விருமன், சிகாமட் மக்களவை தொகுதி உறுப்பினர் யுனேசுவரன் ராமராஜ் மற்றும் மித்ரா தலைமை இயக்குனர் ரவிந்திரன் நாயர் ஆகியோர் இக்குழுவின் உறுப்பினர்களாக இடம்பெற்றுள்ளனர். 

மலேசிய இந்தியச் சமூகத்தில், குறிப்பாக B40 குழுவின் சமூகப் பொருளாதார மேம்பாட்டிற்காக ஒரு சிறப்பு அரசாங்கப் பிரிவாக மித்ரா எனும் மலேசிய இந்திய சமூகத்தின் உருமாற்ற பிரிவு 2019-ஆம் ஆண்டில் அமைக்கப்பட்டது. இதற்கு முன்னர் இந்த அமைப்பு, இந்திய சமூகப் பிரிவின் சமூக-பொருளாதார மேம்பாட்டு அமைப்பு (செடிக்) என்று அழைக்கப் பட்டது.

தேர்தல் முடிவுகள் 2022
----------------------

2022-ஆம் ஆண்டு மலேசியப் பொதுத் தேர்தலில் சுங்கை பூலோ மக்களவை தொகுதியில் ரமணன் ராமகிருஷ்ணன் போட்டியிட்டு வெற்றி அடைந்தார். 

மலேசியாவின் ஆளும் கட்சியாக விளங்கிய பாரிசான் கூட்டணியின் மூத்த அரசியல்வாதியான கைரி சமாலுடின்; 2022-ஆம் ஆண்டு மலேசியப் பொதுத் தேர்தலில் ரமணன் ராமகிருஷ்ணனிடம் 2,693 வாக்குகளில் தோல்வி கண்டார். கைரி சமாலுடின், பாரிசான் கூட்டணியில் அம்னோ கட்சியின் தேசிய இளைஞர் பகுதித் தலைவர் ஆகும். 

மேலும், மலேசிய சுகாதார அமைச்சர்; மலேசிய அறிவியல், தொழில்நுட்பம் மற்றும் புத்தாக்க அமைச்சர்; மலேசிய இளைஞர் விளையாட்டுத்துறை அமைச்சர் ஆகிய அமைச்சர் பதவிகளை வகித்தவர் ஆகும்.

**மலேசிய நாடாளுமன்றம்**| ஆண்டு | தொகுதி |  | வாக்குகள் | % | எதிரணி | வாக்குகள் | % | மொத்தவாக்குகள் | பெரும்பான்மை | % |
| --- | --- | --- | --- | --- | --- | --- | --- | --- | --- | --- |
| 2022 | P107 சுங்கை பூலோ, சிலாங்கூர் |  | **ரமணன் ராமகிருஷ்ணன்**(பி.கே.ஆர்) | **50,943** | **39.30%** |  | கைரி சமாலுடின்(அம்னோ) | 48,250 | 37.22% | 130,846 | 2,693 | 82.00% |
|  | முகமட் கசாலி அமின்(பாஸ்) | 29,060 | 22.42% |
|  | அக்மால் யூசோப்(பெஜுவாங்) | 829 | 0.64% |
|  | அகமட் சூரி பைசால்(மக்கள் கட்சி) | 279 | 0.22% |
|  | சையது ரசாக் அலசுகோ (சுயேச்சை) | 165 | 0.13% |
|  | நுர்சிலிண்டா பாசிரி(சுயேச்சை) | 113 | 0.09% |

மேற்கோள்கள்
-----------

1. ↑  "Ramanan is an active dedicated member of Parti Keadilan Rakyat (PKR); Deputy Information Chief I (PKR)". *datoramanan.com*. Retrieved 25 June 2023.
2. ↑  Calon PRU Ramanan Ramakrishnan
3. ↑  "Ramanan Ramakrishnan appointed new Mitra chief". *The Star*. 18 April 2023. Retrieved 19 April 2023.

மேலும் காண்க
------------

* மித்ரா
* மலேசிய இந்தியர்
* சிலாங்கூர் மாநில சட்டமன்றம்
* மலேசியப் பொதுத் தேர்தல், 2022
* சுங்கை பூலோ மக்களவை தொகுதி

வெளி இணைப்புகள்
---------------

| * பா
* உ
* தொ
 சிலாங்கூர் மக்களவை தொகுதிகள் |
| --- |
| தொகுதிகள் | 
* சபாக் பெர்ணம்
* சுங்கை பெசார்
* உலு சிலாங்கூர்
* தஞ்சோங் காராங்
* கோலா சிலாங்கூர்
* செலாயாங்
* கோம்பாக்
* அம்பாங்
* பாண்டான்
* உலு லங்காட்
* பாங்கி
* பூச்சோங்
* சுபாங்
* பெட்டாலிங் ஜெயா
* டாமன்சரா
* சுங்கை பூலோ
* சா ஆலாம்
* காப்பார்
* கிள்ளான்
* கிள்ளான் துறைமுகம்
* கோத்தா ராஜா
* கோலா லங்காட்
* சிப்பாங்

 |

| * பா
* உ
* தொ
மலேசியா மலேசிய பொதுத்தேர்தல்கள் 1955-2022 |
| --- |
| கூட்டரசு | 
* 1955
* 1959
* 1964
* 1969
* 1974
* 1978
* 1982
* 1986
* 1990
* 1995
* 1999
* 2004
* 2008
* 2013
* 2018
* 2022

 |